مہروانیں دلانی حذا
او حذا 
مئیں حذا 
مہروانیں دلانی حذا 
مردم ءِ دروشمانی خذا
بیثغاں بے ستر
بے زو و بے زواں
چو کہ اولاک
نا پیلویں
دست ہورگی و گوزوری ءِ چیلکاں بستغاں
ایکوی تڑس گون اث من ءَ
یا کہ تہ گون اثے
مئیں حذا
مہروانیں دلانی حذا
رستریں رہسراں
قرن گوازینتغ انت جزغاں
من سری دست ءَ تیلانکے ءَ سئی نہ کثہ ترا
من سری زو کہ کشتہ پکو بیثغ اے
گار اثے
گوشتن ءَ مئیں ترا پوہ کثہ
یا کہ تئ گوشتن ءِ من پذ و رند اثاں
مئیں حذا
مہروانیں دلانی حذا
من شموشاں ترا
نئیں من ءَ بے زو و بے زوانے مخن
من پہ اولاکی ءَ قرن گوازینتغ انت
صادق مری